
Godina II / Broj 33 (49),  30. KOLOVOZA  2026. 
Martina Divalta 71, 31 000 Osijek, tel. 031/505-830









„TI ME, GOSPODINE, ZAVEDE, DADOH SE ZAVESTI“ (JR 20, 7)

  Mnogi će se od nas pronaći u gore navedenim riječima proroka Jeremije. Iskusiti snagu Božjeg zavođenja i dati se zavesti od Boga jest jedno od temeljnih iskustava vjere. Prorokova unutarnja borba završit će odlukom prihvaćanja darovanog poslanja. Bolno iskustvo proroka Jeremije može biti i naše vjerničko iskustvo. Zbog nastojanja da autentično živimo svoju vjeru, možemo i sami biti neshvaćeni i osuđivani. U tim se je trenucima dobro podsjetiti vremena kada smo od svoga Boga bili „zavedeni“ i uvedeni u njegovu avanturu ljubavi. U nastavku Evanđelja prošle nedjelje Krist pred nas stavlja grubu stvarnost i govori otvoreno i jasno o težini kršćanskog života. Prvo slušamo navještaj muke, slijedi opomena Petru, potom uvjeti nasljedovanja Krista te na kraju završna eshatološka izjava. Gospodin prvo objašnjava kako njegovi sljedbenici ne mogu računati da će biti pošteđeni muke, patnje i križa. Taj govor nije dobro „legao“ Petru koji sumnja u Kristov navještaj! On ne želi da njegov Učitelj bude izvrgnut sramoti križa. Ne shvaća muku kao dio Božjeg plana koji se treba ostvariti po Pomazaniku. Dobro je za primijetiti prvotno oduševljenje i kod Jeremije i kod Petra. No čim su naišle poteškoće u njihovom životu, radu i propovijedanju, obojica žele odustati, pobjeći … Nije li tako i s nama samima? Što nam je za činiti? Bilo bi dobro poslušati Učitelja i krenuti putem ODRICANJA SAMOG SEBE – to znači pokušati prestati misliti samo na sebe te živjeti bez primisli na nagradu, zasluge i priznanje.  I drugi ne manje bitan korak na tom putu jest stvarnost KRIŽA, prigrliti svoj križ. Pri tome nemojmo zaboraviti da je križ često čovjek sam sebi, križ su mu drugi s kojima živi i radi, ali i on sam je križ drugima. Logika križa! Logika ljubavi! Suprotna želji čovjekovoj: „Pusti me da živim kako ja hoću!“ Blago onome koji gleda na ljude, svijet i stvari tim Božjim očima!
župnik Ante Šiško


MISNA ČITANJA ZA 22. NEDJELJU KROZ GODINU,  30.  KOLOVOZA 2026.
8 PROSINCA 2025. 

[image: Matthew 16:21 Artwork | Bible Art]PRVO ČITANJE: (JR 20,7-9)
RIJEČ MI GOSPODNJA POSTADE NA RUGLO.

PS 63 TEBE ŽEĐA DUŠA MOJA, GOSPODINE, BOŽE MOJ!

DRUGO ČITANJE: (RIM 12,1-2)
PRIKAŽITE SVOJA TIJELA ZA ŽRTVU ŽIVU.




EVANĐELJE   (Mt 16,21-27) 
IZ SVETOG EVANĐELJA PO MATEJU
 
U ono vrijeme: Poče Isus upućivati učenike kako treba da pođe u Jeruzalem, da mnogo pretrpi od starješina, glavara svećeničkih i pismoznanaca, da bude ubijen i treći dan da uskrsne. Petar ga uze na stranu i poče odvraćati: »Bože sačuvaj, Gospodine! Ne, to se tebi ne smije dogoditi!« Isus se okrene i reče Petru: »Nosi se od mene, sotono! Sablazan si mi jer ti nije na pameti što je Božje, nego što je ljudsko!« Tada Isus reče svojim učenicima: »Hoće li tko za mnom, neka se odrekne samoga sebe, neka uzme svoj križ i neka ide za mnom. Tko hoće život svoj spasiti, izgubit će ga, a tko izgubi život svoj poradi mene, naći će ga. Tâ što će koristiti čovjeku ako sav svijet stekne, a životu svojemu naudi? Ili što će čovjek dati u zamjenu za život svoj? Doći će, doista, Sin Čovječji u slavi Oca svoga s anđelima svojim i tada će naplatiti svakomu po djelima njegovim.«























PASTORALNE AKTIVNOSTI I MOLITVENI SUSRETI U ŽUPI 

HODOČAŠĆE  GOSPI OD SUZA U PLETERNICU – PONEDJELJAK, 31. KOLOVOZA U 15.00 SATI 

Pred nama je hodočašće u Gospi od Suza u Pleternicu. Polazak je u ponedjeljak, 31. kolovoza u 15.00 sati ispred župne crkve. Svi koji ste se prijavili, molimo, nemojte kasniti i dođite na vrijeme na mjesto ukrcaja u autobus.


SASTANAK NOVINARSKE SKUPINE – 
UTORAK, 1. RUJNA U 20.00 SATI


Župnik poziva sve članice i članove župne novinarske skupine na mjesečni sastanak u utorak, 1. rujna u 20.00 sati u prostorima župnog stana (zimski vrt).

SASTANAK ŽUPNIH KATEHETA SA ŽUPNIKOM – srijeda, 2. rujna u 20.00 sati!

Uskoro počinje nova školska godina. Župnik poziva sve vjeroučitelje s područja naše župe na sastanak u srijedu, 2. rujna u 20.00 sati u prostorima župnog stana (zimski vrt). 

PRVI PETAK / POBOŽNOST SRCU ISUSOVU – 'DVA SATA ZA GOSPODINA', PETAK, 4. RUJNA  Klanjanje u crkvi od 16.30 do 18.30 sati i mogućnost ispovijedi  za školarce, ali i ostale vjernike 

Pred nama je prvi petak u rujnu. Već je duga tradicija katolika na prvi petak u mjesecu posebno štovati Srce Isusovo, na način da se ispovjedi i na misi pričesti. I ovog prvog petka imat ćemo klanjanje uz mogućnost ispovijedi. Klanjanje će biti od 16.30 do 18.30 sati kada slijedi misa. Dva će sata svećenici biti na raspolaganju vjernicima za ispovijed. Posebno potičemo naše školarce da uđu u novu školsku godinu pomireni s Bogom u sakramentu svete ispovijedi. Tko god želi, i mladi i stari, mogu doći na ispovijed i klanjanje te dva sata biti s Isusom moleći za svoje i potrebe svojih obitelji.


PO SVETOJ BRAĆI K ISUSU – PETI U RUJNU, POSVETNI DAN U ŽUPI – SUBOTA, 5. RUJNA U 18.30 

Duhovni program počet će u subotu u 18.00 sati pobožnošću krunice, slijedi misa u 18.30 s prigodnom propovijedi, a poslije mise animirano euharistijsko klanjanje uz molitve za ozdravljenje duše i tijela. Voditelj duhovne obnove bit će župnik Ante Šiško. Župni zbor 'Adoramus' pjesmom će animirati cjelovečernji program. Dođimo i povedimo nekoga po zagovoru svete braće Ćirila i Metoda k Isusu.


5. NACIONALNI SUSRET HRVATSKIH KATOLIČKIH OBITELJI U OSIJEKU I ALJMAŠU – 19. I 20. RUJNA 
POZIV ŽUPLJANIMA DA PRIHVATE SUDIONIKE SUSRETA NA SMJEŠTAJ I NOĆENJE

Bliži nam se 5. nacionalni susret hrvatskih katoličkih obitelji u Osijeku i Aljmašu. Poseban pastoralni naglasak usmjeren je na obitelji koje imaju osobu s invaliditetom. Vjernici koji žele sudjelovati trebaju se prijaviti župniku i ispuniti obrazac prijave. Svi koji to mogu, pozvani su prihvatiti jednu obitelj na smještaj i noćenje u svom domu. Pozivamo sve župljane koji žele prihvatiti sudionike susreta na smještaj i noćenje da se što prije jave u župni ured i ispune OBRAZAC I PRIJAVNICU.

POZIV NA POMOĆ STRADALIMA U POŽARU U OMIŠU

Minulih dana požar na području Omiša i Lokve Rogoznice pogodio je mnoge obitelji i pojedince, ostavljajući iza sebe velike materijalne gubitke i teške životne okolnosti. Stoga Caritas Splitsko-makarske nadbiskupije pokreće prikupljanje novčanih sredstava za pomoć stradalima u požaru. Svaki dar, bez obzira na njegovu veličinu, znak je ljubavi, zajedništva i nade. Podaci za uplatu: Primatelj: Caritas Splitsko – makarske nadbiskupije – Omiš; IBAN: HR50 2340 0091 5111 9928 6; Opis plaćanja: Pomoć za stradale u požaru – Omiš. Neka Gospodin blagoslovi svaki dar i svakoga tko ga daruje.

SVETAC TJEDNA – MAJKA TEREZIJA – 4. rujna

[image: C:\Users\IVICA\Desktop\MajkaTereza.jpg]Majka Terezija (1910.-1997.) poznata je redovnica iz katoličke albanske obitelji. Postavši misionarka u Indiji, odlučila je svoj život posvetiti najsiromašnijima i gubavcima, živeći među njima. Godine 1950. utemeljila je kongregaciju Misionarki ljub avi i otvorila više domova u Indiji. Dobitnica je Nobelove nagrade za mir 1979., a u listopadu 2003. na Trgu svetog Petra u Vatikanu Papa Ivan Pavao II.  proglasio ju je blaženom. Majka Terezija umrla je 5. rujna 1997. Pokopana je u Kolkati. Papa Franjo svetom ju je proglasio 4. rujna 2016.  Njezino djelo nastavilo je živjeti na svim kontinentima po rukama brojnih misionara i misionarki ljubavi.

PASTORALNE AKTIVNOSTI I MOLITVENI SUSRETI U ŽUPI 



SUSRET MARIJINE LEGIJE – svakog ponedjeljka u 19 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.00 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 












DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu 1350 €.
Svoj dar možete izravno uplatiti na župni račun kod Croatie banke: HR1624850031100252570 svrha uplate: dar za Crkvu; ili skeniranjem BAR-CODA. Svim darovateljima od srca hvala. Neka njih i njihove obitelji  
u svemu prati zagovor sv. Ćirila i Metoda.
KRŠTENI  





Naša zajednica vjernika imala je radost svjedočiti sakramentu krštenja malih novokrštenika. To su NORA ANDRAŠEVIĆ, MARKO LAKUŠIĆ i PETRA HORVATIN. 
Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.
ŽENIDBENI NAVJEŠTAJ





Sveti sakrament ženidbe žele sklopiti:

· ZARUČNIK:  DINO VRANJEŠ, sin STJEPANA i  OGNJENKE r. KROLO,  uzima 
ZARUČNICU:  ANDREU ŠEBETIĆ, kći KREŠIMIRA i IVANE r. ČELIĆ.  
Vjenčanje će biti subotu, 5. rujna 2026.  u župi Sv. Ćirila i Metoda, Osijek.
· ZARUČNIK:  KARLO GABRIJEL ŠTRK, sin DRAGE i SUZANE r. PERKOVIĆ,  uzima 
ZARUČNICU:  BARBARU ZEC, kći IVICE i MARICE r. KOSANOVIĆ.  
Vjenčanje će biti subotu, 5. rujna 2026.  u župi Preslavnog Imena Marijina, Osijek.
Mladencima želimo sreću u braku i Božji blagoslov, a vas dragi vjernici, molimo
da  možebitnu zapreku njihovog vjenčanja javite župnom uredu.
PREŠLI U VJEČNU DOMOVINU  





 

[image: C:\Users\Duh Sveti\Desktop\Candle___quick_sketch_by_gforce7.jpg] Otišli  su pred nama u Vječnu Domovinu: 

DARKO RAŠIĆ  (31.10.1962. † 19.8. 2026.);
DANIEL MARIĆ (16.1.1941. † 23.8. 2026.);
MIROSLAVA KEGLEVIĆ MARJANAC (28.10.1945. † 21.8. 2026.);
ZLATKO VUKUŠIĆ (30.12.1962. † 23.8. 2026.);
MATIJA KRISTEK (16.2.1940. † 24.8. 2026.)

Pokoj vječni daruj im  Gospodine…
         Ožalošćenim obiteljima iskrena sućut!
RASPORED MISA I MISNIH NAKANA ZA TJEDAN OD 24. DO 30. KOLOVOZA 2026. 





	1.
	


PONEDJELJAK,
31.8.2026.
BL. DJEVICA MARIJA 
GOSPA OD SUZA
SVETI PAULIN, biskup i mučenik

	
18.30

	

MISA ZADUŠNICA †  MATIJA KRISTEK
†  JELICA VIDOVIĆ;
†  IVAN KUJAVEC;
†  IVAN ROMOLIĆ;

	2.
	

UTORAK, 
1.9.2026.  

	




18:30

	
†  KAMILO MLINAREVIĆ;
†  MARKO JURČEVIĆ I ††  IZ OBITELJI;
†  JOSIP KOVAČEVIĆ

	3.
	


SRIJEDA, 
2.9. 2026. 

	


18.30






	
†  JASNA IVANČIĆ I ††  IZ OBITELJI PALOŠ;
†  BRANKO KOVAČ;
†  IGOR DOBROŠEVIĆ

	4.
	

ČETVRTAK,  3.9. 2026.   
SV. GRGUR VELIKI, papa i naučitelj Crkve

	












18:30



	
††  IZ OBITELJI DOBROŠEVIĆ;
†  JURE I RUŽA BLAŽEVIĆ;
†  IVAN ČATIĆ, † MARTA I † DRAGO VENCL



	5.
	

PETAK, 
4.9. 2026.
SV. ROZALIJA, djevica

	



18.30
	
†  ZLATIBOR MOČKOVIĆ
†  NIKOLA JUNUŠIĆ
†  MARIJAN, †  KATA I †  JOSIP ĆAVAR


	6.
	
SUBOTA, 
5.9.2026.
SVETA TEREZIJA IZ KOLKATE
POSVETNI DAN U ŽUPI

	

07:30



18.00
	
†  VJEKOSLAV ŠKRNJUG;
†  STJEPAN KOLAR


†  MARIJA I †  MILE RADOČAJ

	7.
	NEDJELJA, 
6. 9. 2026.
23. KROZ GODINU
	07:30

09:00


10:30



18:30
	
†  ANTO I † KATA ZEKO

†   BRANKO ANDRIĆ

ZA SVE ŽUPLJANE (PRO POPULO)

†  DUBRAVKA I † ZLATKO DRAŽENOVIĆ











RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

